উলটকম্বল

উলটকম্বল বা ওলটকম্বল (বৈজ্ঞানিক নাম: Abroma augustum, যা ডেভিল'স কটন নামেও পরিচিত) অ্যাবরোমা গণের একটি প্রজাতি। এতে গাঢ় লাল রঙের বিশেষ বৈশিষ্ট্যমণ্ডিত ফুল ফোটে। এশিয়া মহাদেশ জুড়ে প্রজাতিটি বিস্তৃত। পূর্বে ধারণা করা হত, কুইন্সল্যান্ডেও উদ্ভিদটি জন্মে। কিন্তু সাম্প্রতিক জরিপে সেখানে এর খোঁজ পাওয়া যায়নি।

কার্ল লিনিয়াস ১৭৬৮ সালে সর্বপ্রথম প্রজাতিটির বর্ণনা দেন। তিনি এর নাম Theobroma augustum (বা Theobroma augusta) প্রস্তাব করেন।

 চাষ 
গ্রিনহাউসে চারাগুলো বসন্তের শেষ থেকে গ্রীষ্মের শুরুতে প্রস্ফুটিত হয়। প্রান্তীয় মঞ্জরীগুলো থেকে গাঢ় মেরুন রঙের ফুল বের হয়। একেকটি ফুল ৩ ইঞ্চি (৭.৫ সেমি) পর্যন্ত হতে পারে।

বীজের মাধ্যমে উলটকম্বলের বংশবিস্তার হয়। 
এদের বীজ ২১-৩০ দিনের মধ্যে ৭২° ফারেনহাইট (২৪° সেন্টিগ্রেড) তাপমাত্রায় অঙ্কুরিত হয়।

 তথ্যসূত্র 

 বহিঃসংযোগ 



বিষয়শ্রেণী:এশিয়ার উদ্ভিদ
বিষয়শ্রেণী:মালভেসি
বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
বিষয়শ্রেণী:১৭৬৮-এ বর্ণিত উদ্ভিদ